वाटिकन सिटी, बुधवार 10 जनवरी 2018 (वीआर, रेई) : संत पापा फ्राँसिस की धर्मविधि समारोहों की व्यवस्था करने वाली समिति के अध्यक्ष मोन्सिन्योर ग्वीदो मरिनी ने सोमवार को संत पापा के जनवरी और फरवरी के कार्यक्रम को प्रकाशित किया। संत पापा फ्राँसिस 15 से 22 जनवरी 2018 तक चीले और पेरू की प्रेरितिक दौरा कर रहे हैं। प्रेरितिक यात्रा के बाद रोम में ख्रीस्तीय एकता वर्धक प्रार्थना सप्ताह और फरवरी में चालिसा की शुरुआत की धर्मविधियाँ संत पापा की मुख्य समारोह होंगे।